ישראייר

ישראייר תעופה ותיירות בע"מ היא חברת תעופה ישראלית שבסיסה בנמל התעופה בן-גוריון. החברה מפעילה טיסות פנים בין נמל התעופה בן-גוריון ונמל התעופה רמון (בעבר גם נמל התעופה אילת, נמל התעופה חיפה ונמל התעופה דב הוז), וטיסות שכר וטיסות סדירות לאירופה, אסיה ואפריקה. החברה היא חברת התעופה השנייה בגודלה בישראל, והיא מעסיקה כ-500 עובדים. רוב יעדיה נמצאים באירופה, לרבות אגן הים התיכון. ישראייר נוסדה בשנת 1996, על בסיס חברת "כנפי העמק" שפעלה ממנחת מגידו והפעילה קווי תעופה לאילת, ערד וצפון הארץ, באמצעות מטוס יחיד מדגם שורט 360 המסוגל להטיס עד 39 נוסעים. "כנפי העמק" נוסדה בשנת 1989 על ידי משה מנחמי שהחזיק ב-33% ממניותיה. בשנת 1996 מכר את מניותיו לשותפו אלכס אכטמן, שבהמשך מכר את השליטה בחברה לאנשי העסקים זאב הורן ומשה לייבוביץ’, בעלי חברת האוטובוסים הורן את לייבוביץ’, ונותר עם 15% ממניות החברה. בתחילת דרכה הפעילה החברה טיסות פנים ברחבי ישראל, בעיקר בקו לאילת, והיוותה תחרות לחברת ארקיע. זאת, לאחר שזכתה במכרז להפעלת קווי תעופה סדירים פנים ארציים לאילת, בתחילה מנמל התעופה בן-גוריון ומנמל התעופה דב הוז בתל אביב ובהמשך גם מנמל התעופה חיפה. כמו כן, רכשה מספר מטוסים מסוג ATR-42. בספטמבר 1997, רכשה גנדן תיירות מקבוצת גנדן (בשליטת נוחי דנקנר ואבי פישר), כ־43% ממניות של ישראייר, בשנים שלאחר מכן הגדילה גנדן תיירות את החזקותיה בישראייר בשלבים, והחזיקה במישרין ובעקיפין בכ 82% ממניות החברה. בשנת 1998, החלה להפעיל טיסות שכר ליעדים קרובים באמצעות מטוסי הATR-42 (בעיקר יוון, טורקיה וקפריסין). במהלך שנת 1999 החלה ישראייר לבצע טיסות שכר ליעדים נוספים ברחבי אירופה, וזאת באמצעות שני מטוסי סילון מתוצרת בואינג 737 שחכרה. בינואר 2001, התמנתה ישראייר על ידי שר התחבורה כמוביל נקוב למספר יעדים בעולם ובמהלך השנים מאז קיבלה מינוי כמוביל נקוב לארבעה עשר יעדים. בשנת 2003, חכרה החברה מטוסי בואינג 767, והחלה להפעיל טיסות סדירות ללטביה ולסלובניה, ומשנת 2004 מפעילה טיסות שכר ליעדים שונים באירופה, באגן הים התיכון, לניו-יורק ולזנזיבר שבמזרח אפריקה. באותה שנה הטיסה החברה יותר מ-580,000 נוסעים, ובשנת 2005 ניצב נתון זה על כ-700,000 איש. ב-1 במאי 2006 הותר לישראייר לשדרג את קו הטיסה לניו יורק למעמד של קו טיסה סדיר, ובכך הפכה לחברה הישראלית השנייה בעלת מעמד של מוביל נקוב במסלול תל אביב-ניו יורק. עד לכניסתה לשירות זה הייתה אל על החברה הישראלית היחידה שהורשתה להפעיל טיסות סדירות בקו שנחשב לקו התעופה העמוס והרווחי ביותר מנתב"ג. בג"ץ שנדרש לפסוק בנושא, פסק כי אין כל פגם בהחלטת משרד התיירות לאשר את שירות ישראייר לניו יורק, וכי החברה תוכל להפוך למוביל נקוב במסלול זה. כמו כן, בשנת 2005 החלה לבצע טיסות לבנגקוק. בשנת 2007 ובשלהי שנת 2008 הפסיקה ישראייר את טיסותיה לבנגקוק ולניו יורק, בהתאמה, בשל חוסר כדאיות כלכלית. ביולי 2010, נכנס לשירות מטוס מדגם איירבוס A320 ראשון מתוך שלושה שהוזמנו, ובכך הייתה למוביל הישראלי הראשון המפעיל מטוסים מתוצרת איירבוס. במרץ 2008, חכרה למשך כשנה גם מטוס מדגם איירבוס A330 מחברת יורופליי האיטלקית, שהחליף את מטוסה החכור מדגם בואינג 767 בטיסות ליעדים ארוכי טווח, כמו ארצות הברית והמזרח הרחוק. בשנת 2009 רכשה איי די בי חברה לפיתוח (אז חברה ציבורית בשליטת נוחי דנקנר) את חברת התיירות הפרטית של נוחי דנקנר ואבי פישר, גנדן תיירות ותעופה (בעלת השליטה בישראייר), ומיזגה אותה עם כלל תיירות, המוחזקת גם כן בידי איי די בי חברה לפיתוח. פעילותה של כלל תיירות בתחומי התיירות והנסיעות בוצעה באמצעות החברה הבת דיזנהויז שמוזגה לתוך קבוצת ישראייר. העסקה גררה ביקורת ציבורית רבה, מאחר באותה עת היו לישראייר הפסדים צבורים וחובות של עשרות מיליוני שקלים, שהועברו מהחברת גנדן הפרטית לחברה הציבורית איי די בי. ב-17 בדצמבר 2013 איבד נוחי דנקנר את השליטה בקבוצת איי די בי. ב-5 בינואר 2014 קבע בית המשפט המחוזי בתל אביב כי השליטה באי די בי תועבר מידיו של דנקנר לשליטת קבוצת אקסטרה-אלשטיין של אדוארדו אלשטיין ומוטי בן משה. כולל השליטה בישראייר. בשנים שלאחר העברת השליטה השתפרו התוצאות הכספיות של החברה בצורה משמעותית. בשנת 2010 הפסידה 4.8 מיליון דולר, ובשנת 2015, סיימה עם רווח של 16.7 מיליון דולר. בשנת 2011, הסתכמו חובות החברה ב-130 מיליון דולר, בעוד ששווי הציוד שלה היה 100 מיליון דולר; ב-2015 החוב של החברה הסתכם ב-57 מיליון דולר, ושווי הציוד שלה הוערך ב-95 מיליון דולר. ב-9 בפברואר 2017 חשפה חברת איי די בי חברה לפיתוח את מבנה העסקה המתגבש עם אל על בעלת סאן דור למיזוג ישראייר וסאן דור שבמסגרתו תקבל איי די בי 45 מיליון דולר, 25% מהחברה החדשה ועוד כ-70 מיליון דולר מארבעת המטוסים אותם תמכור ותחכור לאחר מכן. ביולי 2017, לאחר משא ומתן שנמשך שנה וחצי, נחתם הסכם הבנות לעסקת המיזוג בין סאן דור שבבעלות אל על לבין ישראייר, אולם רשות ההגבלים העסקיים דחתה את בקשת המיזוג ב-10 בינואר 2018. בדצמבר 2019, לאחר סגירת נמל התעופה דב הוז, והצניחה בכמות הטסים ממרכז הארץ לאילת, הודיעה החברה כי בכוונתה לתגבר משמעותית את הטיסות מנמל התעופה חיפה לנמל התעופה רמון הסמוך לאילת. במעמד זה השיקה החברה קו תעופה חדש מחיפה ללרנקה, ובכך הפכה לחברה הישראלית היחידה המפעילה טיסות בינלאומיות מנמל התעופה חיפה. בשנת 2020 ישראייר רכשה את "דרכים TRAVEL", אשר מתמחה בטיולים מאורגנים והוסיפה אותה למטריית הקבוצה. על רקע התפרצות נגיף הקורונה בישראל, ב-9 במרץ 2020 הודיע על הפסקת טיסותיה מחוץ לישראל. ב-16 במרץ הודיעה על ביטול קו התעופה חיפה-אילת ועל הגבלת קו התעופה נתב"ג-אילת. על אף החזרה היחסית לשיגרת טיסות, פעילות החברה מנמל התעופה חיפה טרם חודשה. באפריל 2020 במהלך התפרצות נגיף הקורונה בישראל, הוטס מטוס של החברה לראשונה אי פעם לסין, במטרה להביא לישראל מסכות מגן, וכן הפעילה החברה את מטוסי ה-ATR 72 שברשותה בטיסות חילוץ של ישראלים מאירופה, מעבר לטווח הטיסה של היצרן, ובהן טיסה ממילאנו ב-30 ביוני 2020 שגמעה מרחק של 2,709 ק"מ וארכה 5 וחצי שעות. בספטמבר 2020 לרגל הסכמי אברהם, עיטרה החברה שניים ממטוסי האיירבוס A320 שלה בכיתובים ובסמלים מיוחדים של שלום בשלוש שפות, ובדגלי ישראל ואיחוד האמירויות. בינואר 2021, איש העסקים רמי לוי הפך לבעל השליטה בחברה לאחר שרכש 76% ממניות החברה תמורת 162 מיליון ש"ח. במסגרת המכירה התחרה לוי בהצעות רכישה מטעמם של מוטי בן-משה ויגאל דמרי. בינואר 2021 הודיע לוי כי בכוונתו להפסיק את טיסות החברה בימי שבת. ב-20 ביוני 2022 ביצעה ישראייר גרופ, חברת האם של ישראייר המחזיקה ב-100% מהמניות שלה, הנפקה בבורסת תל אביב של 10% מהמניות שלה וגייסה 25 מיליון ש"ח לפי שווי של 250 מיליון ש"ח. בעלי המניות העיקריים בחברה הם: חברת שי אודם בע"מ (38.44%): בעלי חברת שי אודם, בחלקים שווים, הם ר.ל. השקמה החזקות בע"מ שבבעלות רמי לוי וחברת טעמן שיווק מזון בע"מ שבשליטת שלום חיים. חברת ר.ל. השקמה החזקות בע"מ (21.75%). ישראייר מפעילה טיסות סדירות, טיסות שכר וטיסות עונתיות למגוון יעדים בעולם מנמל התעופה בן-גוריון ובנוסף טיסות פנים סדירות לנמל התעופה רמון מנמל התעופה בן-גוריון. להלן יעדי ישראייר נכון לספטמבר 2024 לפי אתר החברה: אסיה: ישראל ישראל: נמל התעופה רמון, נמל התעופה בן-גוריון איחוד האמירויות הערביות איחוד האמירויות הערביות: דובאי אזרבייג'ן אזרבייג'ן: באקו גאורגיה גאורגיה: טביליסי, בתומי אפריקה: טנזניה טנזניה: זנזיבר אירופה: אוסטריה אוסטריה: זלצבורג איטליה איטליה: רומא, ורונה, קטניה, נאפולי בולגריה בולגריה: בורגס, ורנה גרמניה גרמניה: ברלין הונגריה הונגריה: בודפשט יוון יוון: אתונה, חאניה, רודוס, קורפו, סלוניקי מולדובה מולדובה: קישינב מונטנגרו מונטנגרו: טיווט סלובניה סלובניה: ליובליאנה ספרד ספרד: מלאגה פולין פולין: ורשה פורטוגל פורטוגל: ליסבון צ'כיה צ'כיה: פראג קפריסין קפריסין: לרנקה, פאפוס רומניה רומניה: בוקרשט צי החברה מונה 6 מטוסים וגילו הממוצע 8.7 שנים. ביוני 2015 הודיעה החברה על רכישת מטוס חדש מסוג A320 בעלות של כ-45 מיליון דולר. המטוס נכנס לשירות במאי 2016. באפריל 2017 הודיע מנכ"ל החברה כי בכוונתו לחכור שני מטוסי A320 בחכירה ארוכה. המטוסים היו צפויים להיקלט בחברה במהלך שנת 2018. ב-23 במאי 2018 הגיע מטוס חדש מסינגפור מדגם A320 לחברה. ב-14 ביוני 2018 הצטרף מטוס ATR-72 נוסף (חכור ל-5 שנים) לצי החברה. ב-30 ביוני 2021 הצטרף מטוס Airbus A320 חכור לצי החברה. בעבר ישראייר חכרה בשבתות ובחגים מטוסים מחברת אל על. בתחילת באפריל 2021 פורסם שהפסיקה לשווק טיסות בשבת. ב-22 במרץ, פרסמה ישראייר עדכון שבו הודיעה שחכירת אחד מטוסי ATR-72 תופסק בסוף חודש מרץ 2022, ועל צפי לקליטת מטוס איירבוס A320 חדש בהסכם חכירה בספטמבר 2022. ב-26 ביוני דיווחה ישראייר לבורסה שהיא קיבלה הצעה למכירת שני מטוסי ה-ATR שברשותה תמורת 12 מיליון דולר, ושאם העסקה הזו תתבצע היא תחכור מטוס Airbus A320 שביעי במספר, על מנת לאחד את צי המטוסים שלה לסוג אחד על מנת לייעל את תחזוקת מטוסיה. ב-21 בדצמבר קלטה ישראייר את מטוס ה־Airbus A320 השישי שלה בחכירה יבשה ל-4 שנים משאנון, אירלנד. ב-17 בינואר 2023 ביצעה החברה את הטיסה האחרונה שלה במטוס ATR 72. שני המטוסים שנותרו צפויים להימכר ולעזוב את הארץ. ב-22 ביוני 2023 הצטרף מטוס הבומברדייה דאש 8 100 עם 37 מושבים לצי המטוסים שלה בחכירה מחברת התעופה Universal Air ממלטה, המפעילה טיסות מנמל התעופה חיפה ללרנקה ופאפוס שבקפריסין. והחל מאמצע ספטמבר תפעיל גם טיסות לרומניה מנמל התעופה חיפה לערים בוקרשט, סוצ'אבה וקראיובה. ב-13 ביולי 2024 קלטה החברה את מטוס ה־Airbus A320 השביעי שלה ב-15 באוגוסט 2024 קלטה החברה את מטוס הABY Airbus320 מbamboo airways מדיה וקבצים בנושא ישראייר בוויקישיתוף אתר האינטרנט הרשמי של ישראייר ישראייר, ברשת החברתית פייסבוק ישראייר, ברשת החברתית אינסטגרם ישראייר, סרטונים בערוץ היוטיוב היסטוריית הבטיחות של ישראייר, באתר Aviation Safety Network (באנגלית) צי המטוסים של החברה מיכאל רוכוורגר, יורם גביזון, הבנקים הזרים מקשים על ישראייר במימון רכישת מטוס חדש, באתר TheMarker‏, 29 באוקטובר 2013 חגי עמית, מהתרסקות להמראה: ההתאוששות המדהימה של ישראייר, באתר TheMarker‏, 29 בינואר 2016 שי ניר, ‏"בסוף, הכל אנשים": מנכ"ל ישראייר מגלה כיצד נערך לסגירת שדה דב מבלי לפטר עובדים, באתר דבר העובדים בארץ ישראל, 15 באוגוסט 2019 Why Israeli Airlines Have Anti-Missile Defences On Their Planes, בערוץ Simple Flying באתר יוטיוב, 7 בנובמבר 2020 (באנגלית) חברות הבת של ישראייר: דרכים TRAVEL, טיילת, בשביל הזהב, סקי דיל ישראייר גרופ בע"מ, באתר הבורסה לניירות ערך בתל אביב ישראייר גרופ בע"מ, באתר "מאיה" ישראייר, באתר Crunchbase (באנגלית) ISRAIR ישראייר: נתונים כספיים באתר מאי"ה. About Israir Airlines, באתר החברה(הקישור אינו פעיל, 4 באפריל 2017) Israir Airlines introduces 'Sky-Torah'‎, באתר ynet,‏ 28 בדצמבר 2006 דרור מרום, ‏מנכ"ל כנפי העמק לשעבר, משה מנחמי, תובע מן החברה 373 אלף שקל, באתר גלובס, 22 ביולי 1997 דרור מרום, ‏דנקנר ופישר הדיחו את יו"ר ישראייר מתפקיד מנהל העסקים הראשי, באתר גלובס, 27 בדצמבר 1998 אודות ישראייר תיירות ותעופה, באתר החברה זוהר בלומנקרנץ, בג"ץ דחה את עתירות אל על; ישראייר נערכת להפעלה מיידית של הקו לניו יורק, באתר TheMarker‏, 23 בפברואר 2006 יורם גביזון, ישראייר הפסידה 15 מיליון דולר מהפעלת הקו לניו יורק ב-2008, באתר TheMarker‏, 30 באוגוסט 2009 זוהר בלומנקרנץ, חברת ישראייר תקבל שני מטוסי איירבוס בפברואר, באתר הארץ, 4 בינואר 2007 זוהר בלומנקרנץ, ישראייר מתנתקת מבואינג לטובת איירבוס האירופית, באתר TheMarker‏, 18 בדצמבר 2007 גולן חזני, עסקת בעלי העניין של נוחי דנקנר יוצאת לדרך: המחיר של גנדן תיירות: 1.75 מיליון דולר בלבד, באתר כלכליסט, 7 באוגוסט 2009 יורם גביזון, אי.די.בי רוכשת מגנדן את ישראייר - ומשחררת אותה מערבויות ב-49 מיליון ד', באתר הארץ, 8 באוגוסט 2009 יורם גביזון, "דנקנר הכניס את ישראייר לאיי די בי, השתחרר מחובות אישיים וגרם לציבור נזק של עד 440 מיליון שקל", באתר TheMarker‏, 20 בספטמבר 2012 חגי עמית, מהתרסקות להמראה: ההתאוששות המדהימה של ישראייר, באתר TheMarker‏, 29 בינואר 2016 גילי מלניצקי, למה אל על צריכה את ישראייר? 5 זוויות לבחינת הסכם המיזוג, באתר TheMarker‏, 4 ביולי 2017 אחרי סגירת שדה דב: ישראייר תתמקד בחיפאים, באתר ynet, 1 בדצמבר 2019 איתי בלומנטל, ארקיע וישראייר מפסיקות לטוס לחו"ל, וויזאייר לא תגיע לארץ, באתר ynet, 9 במרץ 2020 ישראייר תפעיל טיסות פנים בשני סבבים בלבד. הטיסות מחיפה יוקפאו, באתר Passportnews, ‏14 במרץ 2020 לידיעת תושבי חיפה: הטיסות משדה התעופה בעיר לאילת לא תתחדשנה עד שהשדה לא ייפתח לטיסות בינלאומיות, באתר פספורטניוז, ‏5 במאי 2021 איתי בלומנטל, שני מיליון מסכות בדרך: טיסת מטען מיוחדת לסין, באתר ynet, 4 באפריל 2020 בחסות הקורונה: ישראייר שוברת שיאים עם מטוסי הטורבו-פרופ, באתר ynet, 21 ביולי 2020 מטוס ישראייר מעוטר בדגלי האמירויות וישראל, באתר ynet, 19 בספטמבר 2020 רמי לוי: "לא פוחד מתחרות. ישראייר תהיה החברה הלאומית", באתר ynet, 21 בינואר 2021 ערוץ 7, בעל הבית החדש של ישראייר סיפר על תוכניותיו בחברת התעופה: אנחנו נמצאים בישראל, רוב האוכלוסייה מסורתית ו–95% מהעסקים סגורים בשבת, באתר ערוץ 7, 22 בינואר 2021 גולן חזני, הנפקת ישראייר: החברה גייסה 25 מיליון שקל במכרז הציבורי, באתר כלכליסט, 20 ביוני 2022 ישראייר גרופ בע"מ - דוח תקופתי לשנת 2022, באתר "מאיה" Israir Fleet | Airfleets aviation, www.airfleets.net "ישראייר מתרחבת: תגדיל את צי המטוסים בשני מטוסי איירבוס במהלך 2018". TheMarker. נבדק ב-2017-04-05. ישראייר מתחדשת: מטוס ה-ATR השלישי של החברה נחת בישראל, באתר Passportnews, ‏2018-06-15 https://mayafiles.tase.co.il/rpdf/1437001-1438000/P1437958-00.pdf יובל שדה, טסים לאילת עם מטוסים גדולים יותר: ישראייר תרכוש עוד איירבוס, באתר כלכליסט, 26 ביוני 2022 השישי של ישראייר בישראל, באתר פספורטניוז, ‏2022-12-15 https://mayafiles.tase.co.il/rpdf/1493001-1494000/P1493533-00.pdf השביעי של ישראייר: מטוס החברה החדש נחת בנתב"ג - תמונות ראשונות בישראל, באתר פספורטניוז, ‏2024-07-12 . Gerd, Airbus Hamburg Finkenwerder News: A320-232, Pembroke, EI-GTO (MSN 6200), Airbus Hamburg Finkenwerder News, ‏2014-08-02 Accident description 4X-ATK 4X-ATL Israir Airlines ATR 42-320 - cn 089 N965FD Federal Express (FedEx) Boeing 757-258(SF) - cn 27622 / ln 745 4X-EBM Sun d'Or International Airlines Boeing 757-258 - cn 23918 / ln 156 YL-LCA Windavia Airbus A320-211 - cn 333 YL-LCH SmartLynx Airbus A320-211 - cn 426